

# Event Details

- **Event Name**: Kuolema · Seksi · Rakkaus
- **Event Start and End Date**: Fri, 27 Feb, 2026 at 04:00 pm – Sun, 01 Mar, 2026 at 02:00 pm
- **Event Description**: Viikonlopun mittainen seremoniallinen retriitti kutsuu sinut kulkemaan kolmen portin läpi. Jokainen portti avaa oven omaan todellisuuteensa. Portit ovat yhtä aikaa alku ja loppu. Tämä on matka, johon valmistaudut ulkoisesti, sisäisesti ja energiatasolla jo ennen kuin saavumme yhteen. 

Retriitti on kokemuksellinen, omakohtainen ja kollektiivinen. Tämä on matka aistien, energian ja sisäisen totuuden kautta sanojen ulkopuolelle.

Kuolema
Kuolema on oven sulkeminen ja avaaminen samassa liikkeessä. Kuolema on pimeä hiljaisuus, joka nielee ja kantaa; se on huuto, jossa kaikki olevainen on yhtäaikaa; se on hetki, jossa jokin lakkaa olemasta ja muuttuu muuksi. Tällä retriitillä kuolema on syvää irtipäästämistä rooleista, tarinoista ja itsestäsi sellaisena kuin olet luullut olevasi. Kun astut kuoleman portin läpi, et voi ottaa mukaasi mitään turhaa – ja kuitenkin, sen syvässä yössä odottaa uuden alku. Kuolema ei ole vain yksilöllinen, vaan myös yhteinen. Kun kokoonnumme päästämään irti yhdessä, avaamme kollektiivisen kerroksen: jokainen luopuminen resonoi toisen kanssa, ja syntyy tila, jossa yksityinen muuntuu yhteiseksi. Tämä on kuolema initiaationa, jossa kaikki astumme lähemmäs samaa, jaetun tyhjyyden ja uudestisyntymän syvää hiljaisuutta.

Seksi
Seksi on luomisvoiman ja tuhon liitto – se on se hetki, kun elämä itse hengittää sinussa, ja jokainen solu tietää olevansa elossa. Seksi ei ole pelkkää kehojen kohtaamista, vaan se on energiaa, joka virtaa yli rajojen, muodottomana. Seksissä ei ole erillistä sinua ja minua, on vain energia, joka kulkee lävitsemme. Seksi on myös kollektiivinen virta, eräänlainen yhteinen kudos, jossa yksilöllinen halu liittyy johonkin paljon suurempaan. Kun avaudumme tälle kentälle, kohtaamme sen, että eroottinen voima ei ole yksityinen omaisuus, vaan ihmiskuntaa kannatteleva elämänenergia. Se on sama virta, joka on luonut meidät ja joka jatkaa luomistaan meidän kauttamme. Retriitillä kutsumme tämän kollektiivisen seksuaalisuuden esiin pyhänä, jaettuna ja vapauttavana. 

Rakkaus
Rakkaus on kaikesta riisuttu katse, se on oleminen ilman suojia, ilman naamioita, ilman mitään miltä piiloutua. Rakkaus on se tila, jossa mikään ei voi vahingoittaa, koska mikään ei ole erillään. Rakkaus ei ole tunne, vaan se on tila, puhdas läsnäolo, joka kantaa sinua kuoleman ja seksin myrskyjen läpi. Rakkaus ei tarvitse mitään, eikä se menetä mitään. Rakkaus on myös kollektiivinen sydän, joka sykkii meissä kaikissa. Kun yksi ihminen uskaltaa pudottaa naamionsa, se avaa oven kaikille muillekin. Kun yksi seisoo rakkaudessa ilman suojia, se luo kentän, joka kantaa koko yhteisöä. Retriitillä emme kohtaa vain omaa kykyämme rakastaa, vaan myös sen, että rakkaus on olemassa meidän välillämme, riippumatta siitä mitä ajattelemme tai tunnemme. Se on kollektiivinen koti, johon palaamme yhä uudelleen.

Kenelle tämä retriitti on ja kenelle ei
Tämä retriitti ei ole pelkkä leikki eikä kevyt kokemus. Teemme voimakkaita harjoituksia, jotka voivat koskettaa sinua fyysisesti, emotionaalisesti, energeettisesti ja psyykkisesti. Harjoitukset voivat ravistella sitä, mikä on pysynyt piilossa, ja nostaa pintaan sen, minkä olet kenties halunnut unohtaa. Täällä kaikki kerrokset avautuvat: keho, energia, seksuaalisuus, sydän ja mieli.
Siksi on tärkeää, että tulet paikalle sisäisesti vakaana ja riittävän levänneenä. Tämä retriitti ei sovi henkilöille, joilla on vakavia mielenterveyden haasteita, aktiivinen päihdeongelma tai jotka ovat uupumisen rajamailla. Nämä harjoitukset eivät tue, jos elämäntilanne on jo valmiiksi liikaa kuormittava.
Retriitti ei sovellu liikuntarajoitteisille. Työskentely tapahtuu kokonaan lattialla, ja harjoitusten aikana ollaan pitkiä jaksoja istuen, polvillaan tai makuulla.
Tilassa ei ole esteettömiä ratkaisuja, joten osallistuminen ei ole mahdollista pyörätuolia tai muita apuvälineitä käyttäville.

Retriitti on sinulle
jos olet valmis katsomaan itseäsi ilman naamioita, astumaan syvälle kuoleman irtipäästämiseen, syttymään seksuaalisuuden virtaan ja astumaan rakkauden syleilyyn. Olet valmis ottamaan vastaan sen, mitä matka sinussa avaa.

Mitä tarvitset mukaan
Pukeudu niin, että kehosi ja mielesi tietävät astuneensa pyhään. Tarvitset mustat, punaiset ja valkoiset vaatteet, jokaiselle seremonialle omat. Tarvitset maskin tai puolimaskin, jotta voit astua roolien ja kasvojen tuolle puolen. Tarvitset muistiinpanovälineet, joihin talletat sen, mitä et voi sanoa ääneen. Valmistaudu viikkoa ennen retriittiä: syö kevyesti, jotta kehosi on kevyt ja virittynyt tätä matkaa varten. Puhdista mielesi ja avaa itsesi sille, mikä on tulossa. Virittäydy energiatasolla kuin olisit astumassa kuoleman, seksuaalisuuden ja rakkauden pyhään piiriin, koska matkasi alkaa kun ilmoittaudut retriitille.

Ohjaaja 
Maria Nalli
Kuljen työssäni kohti sitä, mikä on totta, kehollista ja syvältä kumpuavaa. Polkuni on alkanut tarpeesta kulkea aina vain sisemmäs, sinne missä sanat eivät enää kanna ja missä kokemus muuttuu todemmaksi kuin yksikään määritelmä. Olen elänyt ja ohjannut prosesseja, joissa turva, kehollisuus ja syvä kuuntelu ovat kaiken perusta. Vuosien työ ihmisten tukemisessa traumaattisissa kriiseissä ja elämänmuutoksissa on opettanut minulle, että todellinen transformaatio syntyy vasta, kun uskallamme kohdata sen, mikä on ollut piilossa, ja antaudumme lempeästi kokemuksen läpi.
Viime vuosina oma matkani on kulkenut kohti sitä, mikä on pyhää, villiä ja alkukantaista. Olen oppinut kohtaamaan kuoleman hiljaisuuden tason, jossa vanhat tarinat riisutaan pois ja sisäinen uudelleensyntyminen voi alkaa. Olen oppinut tuntemaan kollektiivisen seksuaalisuuden kerroksen, jossa yksityinen halu liukenee yhteiseksi elämänvoimaksi. Olen oppinut astumaan rakkauden laajaan tilaan, jossa itse ja toinen väistyvät ja jäljelle jää hiljainen voima, joka kannattelee kaikkea. Samalla olen astunut yhä vahvemmin kuningattaren arkkityyppiin, paikkaan, jossa vastuu, näkyvyys ja voima nousevat rakkaudesta eikä hallinnasta.
Tämä retriitti on ensimmäinen seremoniallinen retriittini, ja se on syntynyt omasta sisäisestä prosessistani: kuolemasta vanhoihin tarinoihin, astumisesta luomisvoiman virtaan ja seisomisesta rakkaudessa ilman suojia. Nyt avaan tämän tilan myös muille, jotta voimme yhdessä kulkea näiden porttien läpi ja koskettaa sitä, mikä on elämää syvempää.
Olen kouluttautunut tantran ja kehollisen itseymmärryksen pariin erilaisten kurssien kautta, mikä loi pohjan ohjaajuudelleni. Ohjaan Sun Vuosi -ryhmäprosessia ja toimin yhtenä konseptin perustajista. Koulutan integratiivisten tantristen ryhmäprosessien ohjaajia ja yksilövalmentajia (ITR) ja valmistuin keväällä 2025 sertifioiduksi Grof® Breathwork- ja psykedeeliterapian fasilitoijaksi (GLT). Tajunnan laajentaminen hengityksen avulla itsetutkiskelun ja parantumisen menetelmänä on luonnollinen osa työtäni, jonka ytimessä on yhteyden, totuuden ja transformaation värikkäimmät tasot.

marianalli.com
@maria.n.nalli
sunvuosi.fi 

–
Seremoniatilaa suojelevat ja sen eheyttä kannattelevat Rosa Passiniemi ja Mari B, jotka toimivat tilan vartijoina, energeettisen kudoksen tilanpitäjinä ja koko prosessin hiljaisena selkärankana. Heidän läsnäolonsa luo juuren, vakauden ja näkymättömän turvan, jotta osallistujat voivat asettua syvään kokemisen tilaan.

-
Maria Rosa
Olen ollut lähellä kuolemaa sekä sisäisesti, että ulkoisesti niin monta kertaa, että se on alkanut näyttäytyä opettajana, joka johdattaa uudistumiseen ja rakkauteen. Olen menettänyt molemmat vanhempani kuolemalle liian varhain ja ollut itsekin joillakin reunoilla useampaan otteeseen. Näistä tapahtumista selviäminen on tehnyt minusta sen ihmisen, joka olen tänä päivänä. Lisäksi sisäinen aalto joidenkin sisäisten osien kuolemisen ja syntymisen virrassa tuo elämään alati jatkuvan ekstaattisen virran. Elämä on jatkuva kuoleman temppeli, jossa tulisi alati kysyä: Mikä tässä elämässä on tärkeää ja merkityksellistä? Minkä vuoksi kannattaa elää? Minulle sen merkityksen tuo rakkaus, merkitykselliset ihmissuhteet, suhde Äiti maahan ja ihmiskuntaan, sekä työni turvan, autenttisuuden ja rakkauden lisäämiseksi meissä jokaisessa. 
Kutsumustyössäni tantraohjaajana kutsun ihmisiä uudelleen ja uudelleen rakkauden ja kuoleman äärelle fragmentti- ja varjotyössä. Varjotyö voi todellakin tuntua kuolemalta. Se kuolema mitä tässä tarkoitetaan on persoonan osakuolema, identiteetin muutos. Kuolema, tunne kuolemisesta, on oikeastaaan sitä, että uskallamme antaa joidenkin osiemme kuolla tuntemalla ne kokonaan, ihan kokonaan. Se tuntuu kuolemalle, koska emme ole enää erillisiä niistä osista ja uskallamme vihdoin tuntea ne kokonaan pelkoineen ja kipuineen, se on joskus pelottavaa. Mutta tunteminen tuo nämä osat takaisin kotiin rakkauteen ja vain niin voimme myös päästää niistä irti. Tätä osaa työstä ei voi paeta, on pakko tuntea, on otettava ne osat itseemme, jotta voimme antaa niiden mennä. 
Ohjaan luomissani Jatkoluokka- ja Jatkumo-konsepteissa sekä mm. Loving Tantric Domination- ja muissa erillisissä työpajoissa. Tantraohjaamisen lisäksi minua elämässä kiehtoo vaimona, äitinä ja rakastajana oleminen, monisuhteisuus, seksi ja seksuaalisuus, henkisyys ja oma henkinen polku, näkymaailmat, kaiken tunteminen ja kaiken sisällyttäminen, ihmiset ja ihmiskunta sekä Äiti Maa.

–
Olen Mari 
– kehollinen terapeutti, tantraohjaaja ja kehotietoisten menetelmien kouluttaja. Minulla on pitkä kokemus työskentelystä vaikeissa ja haastavissa tilanteissa olevien ihmisten kanssa. 
Paras opettajani on aina ollut Elämä itse. Se on myös rakkain rinnallakulkijani. Kaikkein syvimmän ymmärryksen olen saanut kokemuksista, jotka ovat pakottaneet pysähtymään kivun, menetyksen ja muutoksen äärelle. Poikani kuolema on näyttänyt, miten syvästi elämä voi muuttua hetkessä ja miten ainoa tapa olla kaiken kanssa, on tunteminen. Tunteiden kanssa oleminen vie kohti sellaista viisautta, mitä ei koskaan voi oppia missään koulussa tai mistään kirjoista. Kohti itseä.
Ammennan voimani maasta, luontoyhteydestä, Gaian syvästä sylistä. Olen osa äiti Maan pulssia ja annan sen ilmentyä kauttani voimana ja herkkyytenä, eroottisuutena, valona ja varjona. 
Kuolema edustaa minulle syklisyyttä ja muutosta, mahdollisuutta syntyä aina uudelleen. Se puoli elämästä tekee tilaa irtipäästämiselle, antautumiselle ja uuden alkamiselle. Kuolema on viisas opettaja, joka näyttää, mikä todella merkitsee.
Minulle kuolema on myös yhteyttä siihen, mikä on minua suurempaa. Ja yhteyttä heihin, jotka ovat kulkeneet edeltä. Kun suostuu katsomaan kuolemaa silmästä silmään, avautuu tila, jossa elämänvoima, rakkaus ja toivo voivat virrata entistä kirkkaammin.

www.maribee.fi
@terapeutti.maribee

-
Ilmoittautuminen
Sähköpostilla 
maria.nallilandia@gmail.com
Tai maksamalla Holvin verkkokaupan kautta.

Hinta
Ohjaus:
Osta heti! 75€ (sis alv. 25.5.%) 21.12.2025 saakka.
Earlybird 125,50€ (sis alv. 25.5.%) 31.1.2026 saakka.
Hinta 175€ (sis alv. 25.5.%). https://holvi.com/shop/ZBPlGM/
Tukilippu 239€ (sis alv. 25.5.%)

Ylläpito: 
Knipnäsissä 195€ (sis alv. 14%) sisältäen majoituksen kahdeksi yöksi, 6 kpl ruokailuja perjantain päivällisestä sunnuntain lounaaseen. 
Majoitus 3-4 hengen huoneissa. Omat lakanat ja pyyhe mukaan.
1hh huoneita rajoitetusti josta lisämaksu 70€.
Lasku ylläpidosta tulee lähempänä retriittiä.

-

Vuonna 2026, hevosen vuonna, retriitti avaa tilan liikkua syvällä sisäisessä viisaudessa, päästää irti vanhasta ja astua uuteen vaiheeseen kuin hevonen laukkaa vapaana ja voimallisena polullaan. Tilaisuus avautuu kohdata kuolema, seksi ja rakkaus kokonaisuutena, jossa jokainen hetki tarjoaa mahdollisuuden sisäiseen uudistumiseen ja elämänvoiman vapaaseen virtaamiseen. Hevosen energia muistuttaa liikkeestä, vapaudesta ja rohkeudesta päästää irti kuluneesta ja ottaa vastaan puhdas ja elinvoimainen tila. Retriitti tarjoaa pyhän ympäristön, jossa keho, mieli ja sydän voivat virrata luonnollisessa rytmissä, kokea elävää yhteyttä itseensä ja ympäröivään maailmaan.
- **Event URL**: https://allevents.in/fiskars/kuolema-·-seksi-·-rakkaus/200029362413644
- **Event Categories**: 
- **Interested Audience**: 
  - total_interested_count: 54

## Ticket Details

- **Ticket URL**: http://facebook.com/200029362413644?utm_source=AllEvents.in&utm_medium=event-discovery-platform&utm_campaign=fiskars-events

## Event venue details

- **city**: Fiskars
- **state**: ES
- **country**: Finland
- **location**: Knipnäs Hyvän olon keskus
- **lat**: 59.97224
- **long**: 23.46769
- **full address**: Knipnäs Hyvän olon keskus, Fågelsången 1, FI-10650 Raseborg, Finland, Fiskars

## Event Organizer details

- **affiliate_id**: 2
- **organizer**: Sun Vuosi (https://allevents.in/org/sun-vuosi/24531297)

## Event gallery

- **Alt text**: banner
  - **Image URL**: https://cdn-az.allevents.in/events2/banners/a6bc799e5e6d5dd4984a934745fef0e1fdeedeeae778abf064ffa8b19c59a711-rimg-w1200-h800-dc130701-gmir?v=1771738644
- **Alt text**: thumbnail
  - **Image URL**: https://cdn-az.allevents.in/events2/banners/b33b318918485e3059c403d049225d9ee44ee2a00bace78501473cd01442a149-rimg-w300-h300-dc140701-gmir?v=1771738644

## FAQs

- **Q**: When is the event happening?
  - **A:** Fri, 27 Feb, 2026 at 04:00 pm
- **Q**: Where is the event happening?
  - **A:** Knipnäs Hyvän olon keskus, Fågelsången 1, FI-10650 Raseborg, Finland, Fiskars
- **Q**: Who is organizing the event?
  - **A:** Sun Vuosi
- **Q**: What type of event is this?
- **Q**: Where can I find ticket details about Kuolema · Seksi · Rakkaus ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Kuolema · Seksi · Rakkaus",
        "image": "https://cdn-az.allevents.in/events2/banners/a6bc799e5e6d5dd4984a934745fef0e1fdeedeeae778abf064ffa8b19c59a711-rimg-w1200-h800-dc130701-gmir?v=1771738644",
        "startDate": "2026-02-27",
        "endDate": "2026-03-01",
        "url": "https://allevents.in/fiskars/kuolema-·-seksi-·-rakkaus/200029362413644",
        "location": {
            "@type": "Place",
            "name": "Knipnäs Hyvän olon keskus",
            "address": {
                "@type": "PostalAddress",
                "streetAddress": "Fågelsången 1, FI-10650 Raseborg, Finland",
                "addressLocality": "Fiskars",
                "addressRegion": "ES",
                "addressCountry": "FI"
            },
            "geo": {
                "@type": "GeoCoordinates",
                "latitude": "59.97224",
                "longitude": "23.46769"
            }
        },
        "eventAttendanceMode": "https://schema.org/OfflineEventAttendanceMode",
        "description": "Viikonlopun mittainen seremoniallinen retriitti kutsuu sinut kulkemaan kolmen portin läpi. Jokainen portti avaa oven omaan todellisuuteensa. Portit ovat yhtä aikaa alku ja loppu. Tämä on matka, johon valmistaudut ulkoisesti, sisäisesti ja energiatasolla jo ennen kuin saavumme yhteen. \n\nRetriitti on",
        "organizer": [
            {
                "@type": "Organization",
                "name": "Sun Vuosi",
                "url": "https://allevents.in/org/sun-vuosi/24531297"
            }
        ]
    }
]
```